Qısa bir xatırlatma edə bilərik ki, bu ilin əvvəlində AŞPA-da Ermənistan nümayəndə heyəti Ukraynadan olan deputat, “Avropada jurnalistlərə və söz azadlığına təhdidlər barədə” hesabatın müəllifi Vladimir Aryevi konyakla satın almaq istəmişdi. Vladimir Aryev bununla bağlı məlumat yayaraq demişdi ki, erməni nümayəndə heyəti bu “dadlı rüşvət”lə bir növ dinləmələrə mane olmağa çalışıb. “AŞPA mənim Avropada söz azadlığına dair hesabatımı qəbul etdi. Bu, mübaliğəsiz bir jest idi. Dünən erməni deputatlar Strasburqda əllərində konyak arxamca düşmüşdülər ki, mən Dağlıq Qarabağın Azərbaycana məxsus olması fikrimdən imtina edim. Bu gün isə Assambleyada hansısa üçmanatlıq kompromatla gəliblər ki, “Aryevin nənəsi azərbaycanlıdır”. İndi mən dəqiq bilirəm, gülməli iş görmək istəyirsənsə, Ermənistan parlamentindən müşavir çağır” - deyə, Aryev qeyd etmişdi. Sual yaranır: onlarca belə faktların, ən yüksək səviyyədə olan şəxslərin dilindən çıxan fikirlərin üstündən görməzcə keçən bir təşkilatın Azərbaycanla bağlı belə absurd fikirlər yayması nə qədər səmimidir?